****

R E P U B L I K A H R V A T S K A

 POŽEŠKO-SLAVONSKA ŽUPANIJA



GRAD POŽEGA

 GRADONAČELNIK

KLASA: 406-02/21-04/26

URBROJ: 2177/01-01/01-21-6

Požega, 23. kolovoza 2021.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 15. Zakona o javnoj nabavi (Narodne novine, broj: 120/16.- u daljnjem tekstu: Zakon), članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21.), te članka 11. Pravilnika o jednostavnoj nabavi robe, usluga i radova te provedbi projektnih natječaja (Službene novine Grada Požege, broj: 11/17. i 11/18.), Gradonačelnik Grada Požege, dana 23. kolovoza 2021. godine, donosi sljedeću

ODLUKU

o poništenju postupka jednostavne nabave - dobava i ugradnja platforme za stubište za osobe s invaliditetom u OŠ Dobriše Cesarića u Požegi

I.

Broj jednostavne nabave je JN-25/21.

Javni naručitelj je Grad Požega, OIB 95699596710, Trg Svetog Trojstva 1, 34000 Požega.

II.

 Predmet jednostavne nabave je dobava i ugradnja platforme za stubište za osobe s invaliditetom u OŠ Dobriše Cesarića u Požegi.

 Procijenjena vrijednost nabave je 100.000,00 kuna bez PDV-a.

III.

 U predmetnom postupku u otvorenom roku pristigla je 1 (jedna) ponuda sljedećeg ponuditelja:

1. ADRIALIFT d.o.o., Ul. Braće Cetina 2, 51000 Rijeka.

IV.

 Naručitelj je utvrdio da je došlo do bitno promijenjenih okolnosti, tj. ustanovljeno je da predmet nabave nije na jasan, nedvojben, na potpun način opisan i dobro određen, a Tehničke specifikacije kojima se utvrđuju i definiraju karakteristike predmeta nabave i koje su sastavni dio Poziva na dostavu ponude su netočno definirane.

 Budući u trenutku pokretanja postupka jednostavne nabave naručitelju nisu bile poznate naprijed navedene okolnosti, a koje bi da se za njih znalo dovele do bitno drugačijeg sadržaja Poziva na dostavu ponude i Tehničkih specifikacija, stekli su se uvjeti za donošenje odluke o poništenju ovoga postupka.

Sukladno stavku 1. i 2. ove točke utvrđeno je da su se stekli razlozi za poništenje postupka jednostavne nabave analognom primjenom članka 298. stavka 1. točke 2. Zakona, a koji propisuje da je: „... javni naručitelj obvezan poništiti postupak javne nabave ako postanu poznate okolnosti zbog kojih bi došlo do sadržajno bitno drugačije obavijesti o nadmetanju ili dokumentacije o nabavi, da su bile poznate prije...“.

 Slijedom naprijed navedenoga naručitelj Grad Požega poništava postupak jednostavne nabave - dobava i ugradnja platforme za stubište za osobe s invaliditetom u OŠ Dobriše Cesarića u Požegi, JN-25/21.

Analognom primjenom članka 300. Zakona Grad Požega kao naručitelj donosi Odluku o poništenju.

 Naručitelj će u što skorijem roku, a nakon što se steknu svi zakonski uvjeti provesti novi postupak jednostavne nabave.

GRADONAČELNIK

dr.sc. Željko Glavić

DOSTAVITI:

1. Ponuditeljima, svima putem elektroničke pošte i

2. Pismohrani